Paula en Altus se troue: Ons voorbladgesigte praat uit
JY LEES NOU Paula en Altus se troue: Ons voorbladgesigte praat uit
In die sepiewêreld is dit die troue van die jaar. En toe Paula en Altus mekaar die jawoord gee, was SARIE daar. Ons September-voorbladgesigte, 'Bernard', 'Kim' en 'San-Mari', vertel meer van dít wat op die groot dag op stel gebeur het.
Werner Coetser (Bernard Jordaan)
“Wat ’n crazy troue. Ek hoop my eie een gaan so opwindend wees. Solank ek net nie verplig word om die wals te doen nie, ek bly vergeet watter voet moet vorentoe en watter een agtertoe. Ek dink persoonlik ou Altie sal hare op sy tande moet hê om daai storm van ’n Paula te trotseer, maar hier is ’n huwelik wat ek dink beslis gaan hou.”
Corné Crous (Kim Conradie)
“Eerstens, Paula het soos ’n droom gelyk! Dis altyd lekker om uit my Oppiekoffie-uniform te klim en die kans te kry om op te dress. My rok was egter so nou en styf dat ek my doodgesukkel het om te loop en te dans . . . selfs asem te haal. Ek kon ook nie eintlik sit nie, wat die onthaaltonele effens moeilik gemaak het! Tog het ek die troue baie geniet.”
Amalia Uys (San-Mari van Graan)
“Ek dink Paula het soos ’n absolute droom gelyk en hoop ek sal ook eendag so mooi op my troudag lyk. Vesselina is ’n uiters talentvolle ontwerper.
* Kry jou September 2012-uitgawe vir al die foto's, verhale en spesiale oomblikke van dié sepietroue van die jaar!